РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број: 06-2/191-22

7. децембар 2022. године

Б е о г р а д

**З А П И С Н И К**

**ЧЕТВРТЕ СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ**

**И ЛОКАЛНУ САМОУПРАВУ, ОДРЖАНЕ 4. ДЕЦЕМБРА 2022. ГОДИНЕ**

Седница је почела у 19,00 часова.

Седницом је председавао Владимир Ђукановић, председник Одбора.

Седници су присуствовали чланови Одбора: Милица Николић, Јован Палалић, Светозар Вујачић, Ђорђе Комленски, Андријана Васић, Дубравка Краљ, Владимир Гајић, Данијела Несторовић, Момчило Вуксановић, др Балинт Пастор и проф. др Јелена Јеринић.

Седници су присуствовали и: Маријан Ристичевић, заменик члана, Дијана Радовић, заменик члана Владана Заграђанина и Ненад Митровић заменик члана Миодрага Гавриловића.

Седници нису присуствовали чланови Одбора: Јелена Милошевић и Дејан Шулкић као ни њихови заменици.

Седници је присуствовла и: Јасмина Васовић, председник Врховног касационог суда и Високог савета судства.

Председник Одбора је обавестио чланове и заменике чланова Одбора да je у складу са чланом 72. став 2. Пословника Народне скупштине, седница сазвана у року краћем од рока предвиђеног Пословником, како би Одбор што пре размотрио предлоге одлука о избору председника судова и судија који се први пут бирају на судијску функцију.

Такође, председник је предложио да на основу члана 76. Пословника Одбор на седници обави заједнички начелни претрес о тачкама 1 до 10, а након чега ће Одбор обавити гласање о свакој тачки посебно.

Чланови и заменици чланова Одбора су **већином гласова** прихватили овај предлог.

Председник Одбора је ставио на гласање, a чланови и заменици чланова Одбора су **већином гласова** утврдили следећи

Д н е в н и р е д

1. Разматрање Предлога одлуке о избору председника суда, који је поднео Високи савет судства (број 119-491/22 од 25. марта 2022. године);

2. Разматрање Предлога одлуке о избору председника судова, који је поднео Високи савет судства (број 119-1727/22 од 8. септембра 2022. године);

3. Разматрање Предлога одлуке о избору председника судова, са исправком, који је поднео Високи савет судства (број 119-2282/22 од 28. октобра 2022 и 119-2282/22-1 од 10. новембра 2022. године);

4. Разматрање Предлога одлуке о избору председника судова, који је поднео Високи савет судства (број 119-2591/22 од 24. новембра 2022. године);

5. Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-492/22 од 25. марта 2022. године);

6. Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-616/22 од 21. априла 2022. године);

7. Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-1699/22 од 6. септембра 2022. године);

8. Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2281/22 од 28. октобра 2022. године);

9. Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2350/22 од 4. новембра 2022. године);

10. Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2622/22 од 29. новембра 2022. године);

11. Утврђивање предлога одлуке о престанку функције јавног тужиоца (допис број 118-2496/21 од 17. новембра 2022. године).

**ЗАЈЕДНИЧКИ НАЧЕЛНИ ПРЕТРЕС О ТАЧКАМА 1 ДО 10 -**  Разматрање Предлога одлуке о избору председника суда, који је поднео Високи савет судства (број 119-491/22 од 25. марта 2022. године); Разматрање Предлога одлуке о избору председника судова, који је поднео Високи савет судства (број 119-1727/22 од 8. септембра 2022. године); Разматрање Предлога одлуке о избору председника судова, са исправком, који је поднео Високи савет судства (број 119-2282/22 од 28. октобра 2022 и 119-2282/22-1 од 10. новембра 2022. године); Разматрање Предлога одлуке о избору председника судова, који је поднео Високи савет судства (број 119-2591/22 од 24. новембра 2022. године); Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-492/22 од 25. марта 2022. године); Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-616/22 од 21. априла 2022. године); Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-1699/22 од 6. септембра 2022. године); Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2281/22 од 28. октобра 2022. године); Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2350/22 од 4. новембра 2022. године); Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2622/22 од 29. новембра 2022. године).

Председник је отворио заједнички начелни претрес у вези са овим тачкама дневног реда и реч дао Јасмини Васовић, председнику Врховног касационог суда и Високог савета судства.

**Јасмина Васовић** је у уводном излагању упознала присутне са поступком који је Високи савет судства спровео у вези са предлагањем кандидата за избор председника судова као и са поступком приликом избора кандидата за судије које се први пут бирају на судијску функцију. Васовић је представила појединачно сваког предложеног кандидата за избор председника судова као и кандидате за судије који се први пут бирају на судијску функцију истичући за сваког од њих најважније податке из њихових радних биографија.

Председник Одбора је отворио расправу у вези са овом тачком дневног реда у којој су учествовали: Владимир Гајић, проф. др Јелена Јеринић, Дубравка Краљ, Маријан Ристичевић, Светозар Вујачић, Ђорђе Комленски и Јасмина Васовић.

**Владимир Гајић** се захвалио на исцрпном уводном излагању и изразио задовољство што велики број кандидата за судије које се први пут бирају на судијску функцију потиче из реда судијских помоћника.

Изнео је став да се не може афирмативно сагледавати ситуација у којој је за председника суда конкурисао само један кандидат за кога је гласао читав колектив, посебно када се имају у виду веома важни судови за српско правосуђе, као што су Привредни апелациони суд у Београду и Апелациони суд у Београду. Сматра да таква ситуација није одраз постојања здраве конкуренције и жеље за уношењем промена, с обзиром да се предлажу председници тих судова који су већ на тим функцијама, те они постају менаџери и престају да буду судије, што је у супротности са интенцијом усвојених уставних промена, по којима ће председници судова моћи ту функцију да обављају само у једном мандату.

Указао је и на ситуацију у којој је за председника суда предложена судија која је само шест година судија, што, по његовом мишљењу, представља супротност претходном предлогу, који такође не сматра исправним.

Рекао је да се може уочити и велика разлика у биографијама појединих кандидата који се предлажу за председнике појединих судова, које иду од импресивних до оскудних.

**Јасмина Васовић** је појаснила детаље из биографија појединих кандидата за председнике судова, које су могле да се учине недовољно ваљаним, те је указла на грешке техничке природе које су се поткрале у појединим предлозима Високог савета судства.

Поново је истакла као позитивну ситуацију у којој се за председника појединог суда предлаже кандидат који се једини пријавио и за кога је гласао читав колектив, јер то, по њеном мишљењу, указује на чињеницу да тај суд добро ради, те да добру праксу не треба мењати.

Указала је на чињеницу да можда и постоје судије који би били бољи кандидати за председника суда од предложених, али да је потребно да се судије осећају способни за вршење функције председника суда и да имају вољу да се пријаве.

Истакла је да постоје и судови за чије председнике се пријавило пет кандидата, а да Високи савет судства није предложио ни једног од њих јер их не сматра довољно компетентнима за обављање функције председника суда.

Рекла је да председници судова који ту функцију обављају у више мандата, веома често и даље суде и задужују предмете, што и она сама чини, те да се не може рећи да се они претварају у менаџере.

Нагласила је да су сви предложени кандидати озбиљне судије које себи неће дозволити да изгубе контакт са струком како би само обављали функцију председника суда, али је потврдила да понекад постоје и такви случајеви.

**Проф. др Јелена Јеринић** се захвалила Јасмини Васовић на издвојеном времену, исцрпном уводном излагању и спремности да одговара на питања народних посланика.

Истакла је да су на дневном реду седнице Одбора предлози за избор председника судова и судија који се први пут бирају на судијску функцију који су упућени Народној скупштини у марту 2022. године и изнела став да је од тренутка конституисања Народне скупштине било довољно времена да се о њима расправља у примереније време од овог у коме се одржава седница Одбора, која је заказана у веома кртатком времену и подсетила да ни једна седница Одбора до сада није одржана по дану, а за шта не постоје оправдани разлози.

Указала је на, по њеном мишљењу, апсурдност важеће процедуре за избор председника судова и судија који се први пут бирају на функцију, с обзиром да народни послланици немају могућност да испитују испуњеност услова кандидата, већ Народна скупштина одлучује да ли поклања поверење Високом савету судства или не, имајући у виду да се пред народним посланицима налазе биографије предложених кандидата, а не свих учесника у процесу избора кандидата.

Изнела је став да би било потребно да претходно буде расправљено питање да ли Уставни закон за спровођење Акта о промени Устава Републике Србије дозвољава избор председника судова од стране Народне скупштине на предлог Високог савета судства, с обзиром да члан 7. став 2. овог закона, прописује да Народна скупштина наставља да бира судије који се први пут бирају на судијску функцију до доношења сета правосудних закона, док наведени закон не прописује овакву могућност за председнике судова, већ прописује да председници судова који су изабрани на ту функцију пре ступања на снагу уставних амандмана, настављају да обављају ову функцију до истека мандата, те да могу да буду бирани на ту функцију у истом суду у складу са законима којима се њихов избор усклађује са амандманима.

Рекла је да се у ситуацији у којој Народна скупштина бира председнике судова по тренутно важећим законима, два месеца пре очекиваног доношења закона којима треба да ова материја буде усклађена са Уставом, даје могућност да иста лица сада буду изабрана на мандат од четири године, а касније опет буду изабарани на мандмат од пет година, без да је то јасно прописано Уставним законом за спровођење Акта о промени Устава Републике Србије.

Истакла је да ни она, нити посланичка група којој припада не би могли да се изјашњавају о предлозима за избор председника судова, већ да са овим изборима треба сачекати.

**Јасмина Васовић** је поново појаснила законску процедуру по којој Високи савет судства Народној скупштини доставља само биографије кандидата које предлаже за избор председника судова или судија који се први пут бирају на судијску функцију.

Нагласила је да сви закони важе док им не престане важност, а да ће законима којима се прописује поступак за избор председника судова и судија који се први пут бирају на судисјку функцију важност престати када Народна скупштина усвоји нови сет правосудних закона, јер би у супротном постојала правна празнина.

Појаснила је да се и даље спроводи поступак за избор председника судова, између осталог и због примедби које ГРЕКО стално упућује, а које се односе на постојање великог броја вршилаца функција председника суда, што доводи до правне несигурности и негативно утиче на независост функције председника суда и као пример навела ситуацију која је настала након реформе судства из 2009. године.

Указала је да се предлози за избор председника судова сукцесивно достављају Народној скупштини и да је најстарији предлог из марта 2022. године, те се не може рећи да се предлози достављају два месеца пре очекиваног доношења сета правосудних закона којима ће се извршити усклађивање са уставним амандманима.

Појаснила је да Устав не ограничава функцију председника суда само на један мандат од 5 година, осим за председника Врховног суда, већ да ће то бити прописано законима који тек треба да буду донети.

**Дубравка Краљ** је дала коментар, као народни посланик из Зрењанина, да је до сада оспораван избор судије Анкића за председника Основног суда у Зрењанину, те да је она у прошлом мандату била једина која је подржала његов избор, управо из разлога што је из Зрењанина и што зна какав углед овај судија ужива.

Истакла је да се управо на примеру судије Анкића може закључити да није негативна ситуација када за председника суда постоји само један кандидат иза кога стоји цео колектив, јер се на тај начн изражава јединство свих судија тог суда који на тај начин показују колико цене предложеног кандидата.

Указала је на потребу да биографије предложених кандидата буду комплетиране ближим подацима о образовању предложених кандидата, што подразумева просечну оцену и дужину студирања сваког кандидата за судију који се први пут бира на судијску функцију, не да би се дисквалификовали кандидати са нижим просечним оценама и дужим трајањем студија, већ да су то индиције о квалитету предложених кандидата које би требало узети у обзир, поред неприкосновене оцене Високог савета судства.

**Јасмина Васовић** је истакла да Високи савет судства биографије предложених кандидата не оптерећују оваквим подацима, јер би они, по њеном мишљењу, били релевантни са аспекта развоја академске каријере.

**Проф. др Јелена Јеринић** је поново указала не непостојање изричите одредбе Уставног закона за спровођење Акта о промени Устава Републике Србије у вези са могућношћу избора председника судова пре доношења сета правосудних закона којима би се ова материја ускладила са Уставом, али је подржала потребу за превазилажењем ситуације у којој постоји велики број вршилаца функције председника судова, на шта указују и критике које упућује ГРЕКО.

Истакла је да јој намера није била да критикује предлоге Високог савета судства, већ да укаже на апсурдност ситуације у којој Народна скупштина само потврђује те предлоге.

**Маријан Ристичевић** је изнео свој став у вези са ситуацијом у суду у Старој Пазови и посебно истакао да би било веома важно да судије које се бирају имају пребивалиште у месту у коме је суд, што би омогућило да грађани боље познају судије које им суде.

Подсетио је на прошла времена када су за судије општинских судова били бирани кандидати са пребивалиштем на територији коју покрива и суд, што би било вишеструко корисно.

**Јасмина Васовић** је истакла да тренутно не постоје законске препреке да на функцију судије који се први пут бира на судијску функцију буде изабран кандидат који нема пребивалиште на територији на којој се налази суд.

Нагласила је да Правосудна академија у неким правним системима постоји дуги низ година и као пример је навела Француску у којој се судије бирају управо из реда полазника Правосудне академије, те да само мали број најбољих буде изабран за судове у Паризу, док остали бивају изабрани за судове шитом Француске.

**Светозар Вујачић** је изнео став да чињеница да је за председника неког суда био пријављен само један кандидат не мора да указује на негативну појаву и као пример навео управо избор Јасмине Васовић за председника Врховног касационог суда и подсетио да је она била једини кандидат кога су подржале све судије Врховног касационог суда, што управо говори о њеној компетентности за обављање ове функције.

Навео је да је таква ситуација и у другим случајевима који су и у предлозима који су на дневном реду ове седнице.

**Ђорђе Комленски** истакао је да су предлози за избор председника судова, као и судија који се први пут бирају на судијску функцију већ дуго у скупштинској процедури, те да је сваки народни посланик имао довољно прилике да се распита о сваком кандидату.

Изнео је став да не сматра добрим што ће доношењем сета правосудних закона ради усклађивања са Актом о промени Устава Републике Србије, Народна скупштина бити изузета и поступка избора председника судова и судија који се први пут бирају на судијску функцију.

Такође, рекао је да је уверен да је Високи савет судства предложио најбоље кандидате за председнике судова и судије које се први пут бирају на судијску функцију.

Нагласио је да није спорно да се поступци за избор председника судова и судија који се први пут бирају на судијску функцију наставе по важећим законима до тренутка када буду донети другачији закони.

Рекао је да не сматра да је нужно потребно да судија има пребивалиште на територији суда и као пример навео случај председника суда у Бечеју, који треба да буде разрешен те функције, а који ће остати судија тог суда што сматра да није добро.

Указао је да чланови Одбора нису добили информације о томе када ће бити решен проблем малог броја судија у Основном суду у Обреновцу, који има велики број предмета, због чега трпе грађани Обреновца.

**Јасмина Васовић** је одговорила да нема расписаних конкурса за Основни суд у Обреновцу, с обзиром да је према спроведеној анализи Високи савет судства нашао да нема потребе проширивати систематизацију за Основни суд у Обреновцу.

У даљем току седнице повела се краћа полемика у вези са родно коректним међусобним обраћањем присутних.

Како се нико више није јавио за реч, председник Одбора је закључио расправу, након чега се приступило гласању.

**ПРВА ТАЧКА - Разматрање Предлога одлуке о избору председника суда, који је поднео Високи савет судства (број 119-491/22 од 25. марта 2022. године).**

Председник Одбора је предложио да Одбор констатује да је Високи савет судства поднео Предлог одлуке о избору председника суда као овлашћени предлагач у складу са чланом 71. став 1. Закона о судијама и чланом 201. Пословника Народне скупштине, те да предложи Народној скупштини да прихвати Предлог одлуке о избору за председника Основног суда у Панчеву.

Чланови и заменици чланова Одбора су **већином гласова** прихватили наведени предлог.

**ДРУГА ТАЧКА - Разматрање Предлога одлуке о избору председника судова, који је поднео Високи савет судства (број 119-1727/22 од 8. септембра 2022. године).**

Председник Одбора је предложио да Одбор констатује да је Високи савет судства поднео Предлог одлуке о избору председника судова као овлашћени предлагач у складу са чланом 71. став 1. Закона о судијама и чланом 201. Пословника Народне скупштине, те да предложи Народној скупштини да прихвати Предлог одлуке о избору за председника Привредног апелационог суда, Апелационог суда у Београду, Прекршајног апелационог суда, Вишег суда у Прокупљу, Вишег суда у Пироту, Привредног суда у Чачку, Првог основног суда у Београду, Другог основног суда у Београду, Основног суда у Сјеници, Основног суда у Сурдулици и Прекршајног суда у Лозници.

Чланови и заменици чланова Одбора су **већином гласова** прихватили наведени предлог.

**ТРЕЋА ТАЧКА - Разматрање Предлога одлуке о избору председника судова, са исправком, који је поднео Високи савет судства (број 119-2282/22 од 28. октобра 2022 и 119-2282/22-1 од 10. новембра 2022. године).**

Председник Одбора је предложио да Одбор констатује да је Високи савет судства поднео Предлог одлуке о избору председника судова као овлашћени предлагач у складу са чланом 71. став 1. Закона о судијама и чланом 201. Пословника Народне скупштине, те да предложи Народној скупштини да прихвати Предлог одлуке о избору за председника Управног суда и Апелационог суда у Нишу.

Чланови и заменици чланова Одбора су **већином гласова** прихватили наведени предлог.

**ЧЕТВРТА ТАЧКА - Разматрање Предлога одлуке о избору председника судова, који је поднео Високи савет судства (број 119-2591/22 од 24. новембра 2022. године).**

Председник Одбора је предложио да Одбор констатује да је Високи савет судства поднео Предлог одлуке о избору председника судова као овлашћени предлагач у складу са чланом 71. став 1. Закона о судијама и чланом 201. Пословника Народне скупштине,

те да предложи Народној скупштини да прихвати Предлог одлуке о избору за председника Основног суда у Ваљеву, Основног суда у Зрењанину, Основног суда у Руми, Прекршајног суда у Обреновцу, Прекршајног суда у Јагодини и Прекршајног суда у Зрењанину.

Чланови и заменици чланова Одбора су **већином гласова** прихватили наведени предлог.

**ПЕТА ТАЧКА - Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-492/22 од 25. марта 2022. године).**

Председник Одбора је предложио да Одбор констатује да је Високи савет судства поднео Предлог одлуке за избор судија који се први пут бирају на судијску функцију као овлашћени предлагач у складу са чланом 51. Закона о судијама, те да предложи Народној скупштини да прихвати Предлог одлуке о избору судија који се први пут бирају на судијску функцију за Прекршајни суд у Београду и Основни суд у Лазаревцу.

Чланови и заменици чланова Одбора су **већином гласова** прихватили наведени предлог.

**ШЕСТА ТАЧКА - Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-616/22 од 21. априла 2022. године).**

Председник Одбора је предложио да Одбор констатује да је Високи савет судства поднео Предлог одлуке за избор судија који се први пут бирају на судијску функцију као овлашћени предлагач у складу са чланом 51. Закона о судијама, те да предложи Народној скупштини да прихвати Предлог одлуке о избору судија који се први пут бирају на судијску функцију за Основни суд у Аранђеловцу, Основни суд у Ваљеву, Основни суд у Вршцу, Основни суд у Великој Плани, Основни суд у Зајечару и Основни суд у Рашки.

Чланови и заменици чланова Одбора су **већином гласова** прихватили наведени предлог.

**СЕДМА ТАЧКА - Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-1699/22 од 6. септембра 2022. године).**

Председник Одбора је предложио да Одбор констатује да је Високи савет судства поднео Предлог одлуке за избор судија који се први пут бирају на судијску функцију као овлашћени предлагач у складу са чланом 51. Закона о судијама, те да предложи Народној скупштини да прихвати Предлог одлуке о избору судија који се први пут бирају на судијску функцију за Основни суд у Прокупљу, Основни суд у Руми, Основни суд у Сремској Митровици, Основни суд у Сенти и Основни суд у Трстенику.

Чланови и заменици чланова Одбора су **већином гласова** прихватили наведени предлог.

**ОСМА ТАЧКА - Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2281/22 од 28. октобра 2022. године).**

Председник Одбора је предложио да Одбор констатује да је Високи савет судства поднео Предлог одлуке за избор судија који се први пут бирају на судијску функцију као овлашћени предлагач у складу са чланом 51. Закона о судијама, те да предложи Народној скупштини да прихвати Предлог одлуке о избору судија који се први пут бирају на судијску функцију за Основни суд у Старој Пазови, Основни суд у Великом Градишту, Основни суд у Чачку, Основни суд у Смедереву и Основни суд у Бору.

Чланови и заменици чланова Одбора су **већином гласова** прихватили наведени предлог.

**ДЕВЕТА ТАЧКА - Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2350/22 од 4. новембра 2022. године).**

Председник Одбора је предложио да Одбор констатује да је Високи савет судства поднео Предлог одлуке за избор судија који се први пут бирају на судијску функцију као овлашћени предлагач у складу са чланом 51. Закона о судијама, те да предложи Народној скупштини да прихвати Предлог одлуке о избору судија који се први пут бирају на судијску функцију за Привредни суд у Београду, Привредни суд у Нишу, Привредни суд у Новом Саду, Привредни суд у Чачку, Трећи основни суд у Београду (по огласу од 21.11.2021) и Трећи основни суд у Београду (по огласу од 28.5.2021).

Чланови и заменици чланова Одбора су **већином гласова** прихватили наведени предлог.

**ДЕСЕТА ТАЧКА - Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2622/22 од 29. новембра 2022. године).**

Председник Одбора је предложио да Одбор констатује да је Високи савет судства поднео Предлог одлуке за избор судија који се први пут бирају на судијску функцију као овлашћени предлагач у складу са чланом 51. Закона о судијама, те да предложи Народној скупштини да прихвати Предлог одлуке о избору судија који се први пут бирају на судијску функцију за Основни суд у Лозници, Основни суд у Новом Саду, Основни суд у Новом Пазару, Основни суд у Петровцу на Млави, Основни суд у Сомбору, Основни суд у Сурдулици, Основни суд у Шапцу, Прекршајни суд у Ваљеву, Прекршајни суд у Зајечару и Прекршајни суд у Краљеву.

Чланови и заменици чланова Одбора су **већином гласова** прихватили наведени предлог.

Председник је ставио на гласање предлог да за известиоца Одбора буде одређен Владимир Ђукановић.

Чланови и заменици чланова Одбора су **већином гасова** прихватили наведени предлог.

**ЈЕДАНАЕСТА ТАЧКА: Утврђивање предлога одлуке о престанку функције јавног тужиоца (допис број 118-2496/21 од 17. новембра 2022. године).**

Председник Одбора је обавестио присутне да је Државно већа тужилаца доставило Народној скупштини Одлуку А бр. 560/22 од 17. новембра 2022. године којом је утврђено да су испуњени услови да јавним тужиоцима наведеним у Одлуци, престане функција јавног тужиоца, на основу члана 87. став 2. Закона о јавном тужилаштву, дана 15. маја 2023. године, услед престанка мандата.

Како се нико није јавио за реч, председник Одбора је закључио расправу и предложио да Одбор утврди Предлог одлуке о престанку функције јавног тужиоца, јавним тужиоцима наведеним у Предлогу одлуке, дана 15. маја 2023. године, услед престанка мандата и упути га Народној скупштини на усвајање.

Чланови и заменици чланова Одбора су **већином гласова** прихватили наведени предлог.

Председавајући је ставио на гласање предлог да за представника Одбора на седници Народне скупштине буде одређен Владимир Ђукановић.

Чланови и заменици чланова Одбора су **већином гласова** прихватили наведени предлог.

Седница је завршена у 21,15 часова.

СЕКРЕТАР ПРЕДСЕДНИК

Сања Пецељ Владимир Ђукановић